**МОТИВИ ЗА ПРИЕМАНЕ**

**На Наредба за изменение и допълнение** **на Наредбата за определянето и администрирането на местните такси и цени на услуги на територията на община Габрово**

**1. Причини, които налагат приемането на Наредба за изменение и допълнение** **на Наредбата за определянето и администрирането на местните такси, цени на услуги и права на територията на община Габрово.**

Предложението от страна на общинска администрация за приемане Наредба за изменение и допълнение на Наредбата за определянето и администрирането на местните такси и цени на услуги на територията на община Габрово е продиктувано от изменението на Закона за предучилищното и училищното образование и актовете по неговото приложение. В бр. 82 от 2020 г. от 18.09.2020 на Държавен вестник е публикуван Закон за изменение и допълнение на Закона за предучилищното и училищното образование, с който са приети нови текстове в чл. 283. В същия е предвидено, че Държавата подпомага заплащането на такси, дължими от родителите, за дейностите по хранене на децата в задължителното предучилищно образование, осъществявано от държавните и общинските детски градини и училища, извън финансираното от държавата. Средствата от държавния бюджет за подпомагане на заплащането на дължими от родителите такси се предоставят по бюджета на съответния първостепенен разпоредител с бюджет, както и че не по-малко от 50 % от сумата следва да се използва за пълно подпомагане заплащането на таксата от родителите. Така предвиденото изменение влиза в сила от 01.01.2021 г., което и мотивира необходимостта настоящата Наредба да бъде приета в рамките на 2020 г.

Решението и подходът при приложението на нововъведените правила предполага наличие на финансови разчети и обезпечаването на средствата да бъде съобразено с подзаконовата уредба относно размера, с който Държавата ще подпомага заплащането на таксите. С РМС № 790 от 30.10.2020 г. е определен норматив за подпомагане заплащането на такси по чл. 283, ал. 9 от ЗПУО, а именно 174 лева за дете за 2021 г.

Проектът на Наредбата предвижда пълно освобождаване от заплащане на такса за посещение от всички деца в задължително предучилищно образование.

**2. Цели, които се поставят:**

Привеждане на Наредбата на Община Габрово в съответствие с изисквания на Закона за предучилищното и училищното образование.

Предоставяне на равен достъп на всички деца до задължителното предучилищно образование.

**3. Финансови и други средства, необходими за прилагането на Наредбата:**

За приложението на нормативния акт са необходими допълнителни финансови средства, които за 2021 г. ще бъдат осигурени от държавния бюджет и от дофинансиране от местния бюджет. Финансовите средства, необходими за 2021 г., са в размер на 275 000 лева, от които 127 000 лева финансиране от държавата, съгласно РМС 790/30.10.2020 г. и 148 000 лева финансиране от местни приходи, които ще бъдат заложени в бюджета на Община Габрово за 2021 г.

**4. Очакваните резултати от прилагането, включително финансовите, ако има такива:**

Съответствие на Наредбата на Община Габрово с изменението на Закона за предучилищното и училищното образование. Равен достъп на всички деца до задължително предучилищно образование и обхващане и на необхванати от задължителното предучилищно образование деца.

**5. Анализ за съответствие с правото на Европейския съюз:**

Настоящата Наредба е създадена в съответствие с принципите на Европейската харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на проекта на Наредбата с основния нормативен акт (ЗМДТ) и други закони, предвиждащи изискване и правомощия за събиране на цени и такси на услуги и права, предоставяни от Община Габрово, както и тяхното образуване.